Gevangenes as ambagsmanne opgelei - Maroela Media
“Altesaam 9 403 gevangenes het in 2012/13 opleiding in sweiswerk, elektronika, loodgieterwerk, konstruksie, skrynwerk, verfwerk en kookvaardighede ontvang,” het die departement van korrektiewe dienste Sondag gesê. “Ongeveer R50 miljoen is bykomend tussen April 2012 en Maart 2014 van die Nasionale Vaardigheidsfonds aangewend om gevangenes in sweiswerk, loodgieterwerk, messelwerk, pleisterwerk, elektronika, skrynwerk en landbouvaardighede opgelei.”
Minister Sibusiso Ndebele glo die bevordering van vaardighede van gevangenes sal bydra tot hulle rehabilitasie. Die departement het gesê ŉ verslag, wat in Maart vrygestel is, toon aan dat 25% van gevangenes jong mense is. Minstens 95% sal na die samelewing terugkeer wanneer hulle hul vonnisse uitgedien het.
“Kinders so jonk as 17 het ernstige misdade gepleeg. Die gemiddelde gevangene is ŉ jong verslaafde wat voor hoërskool die skool verlaat het, ongeletterd en gewoonlik haweloos is,” het Ndebele gesê.
Die departement sê die statistiek regverdig sy fokus op gevangenes se rehabilitasie. -SAPA
Hier is so baie BLankes wat dieselfde werk kan doen maar kry nie werk arme goed
So word hulle gratis opgelei en in poste aangestel en die wat self ten duurste betaal vir opleiding kry nie werk nie.